有关船的诗句
1、乘风破浪会有时,直挂云帆济沧海——李白《行路难》
2、孤舟蓑笠翁,独钓寒江雪。——柳宗元《江雪》
3、两岸猿声啼不住,轻舟已过万重山。——李白《早发白帝城》
4、李白乘舟将欲行,忽闻岸上踏歌声。——李白《赠汪伦》
5、烟水本好尚,亲交何惨凄。况为珠履客,即泊锦帆堤。沙雁同船去,田鸦绕岸啼。此时还有味,必卧日从西。——杜牧《初上船留寄》
6、渡远荆门外,来从楚国游。山随平野尽,江入大荒流。月下飞天镜,云生结海楼。仍怜故乡水,万里送行舟。——李白《渡荆门送别》
7、木落雁南度,北风江上寒。我家襄水曲,遥隔楚云端。乡泪客中尽,归帆天际看。迷津欲有问,平海夕漫漫。——孟浩然《早寒有怀》
8、醉后不知天在水,满船清梦压星河。——唐温如《题龙阳县青草湖》
9、野径云俱黑,江船火独明。——杜甫《春夜喜雨》
10、姑苏城外寒山寺,夜半钟声到客船。——张继《枫桥夜泊》
11、送客苍溪县,山寒雨不开。直愁骑马滑,故作泛舟回。青惜峰峦过,黄知橘柚来。江流大自在,坐稳兴悠哉。——杜甫《放船》
12、孤舟微月对枫林,分付鸣筝与客心。岭色千重万重雨,断弦收与泪痕深。——王昌龄《听流水调子》
13、故人西辞黄鹤楼,烟花三月下扬州。孤帆远影碧空尽,唯见长江天际流。——李白《黄鹤楼送孟浩然之广陵》
14、山瞑听猿愁,沧江急夜流。风鸣两岸叶,月照一孤舟。建德非吾土,维扬忆旧游。还将两行泪,遥寄海西头。(www.lz13.cn)——孟浩然《宿桐庐江寄广陵旧游》
15、春潮带雨晚来急,野渡无人舟自横。——韦应物《滁州西涧》
16、荆吴相接水为乡,君去春江正渺茫。日暮征帆何处泊?天涯一望断人肠。——孟浩然《送杜十四之江南》
17、窗含西岭千秋雪,门泊东吴万里船。——杜甫《绝句》
18、长堤春水绿悠悠,畎入漳河一道流。莫听声声催去棹,桃溪浅处不胜舟。——王之涣《宴词》
19、千尺丝纶直下垂,一波才动万波随。夜静水寒鱼不食,满船空载月明归。——德诚《船子和尚偈》
20、移舟泊烟渚,日暮客愁新。野旷天低树,江清月近人。——孟浩然《宿建德江》